"Setswana Puo ya Gae (HL)/P3 9 DBE/Ngwanaitseele 2020 SC/NSC – Kaedi Ya Go Tshwaya 1.7 1.7.1 Tlhamo ya kanelo Mofuta o wa tlhamo, o anela ka sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Setshwantsho. Dintlha tse di latelang di tshwanetse go elwa tlhoko fa go tshwaiwa tlhamo ya kanelo.  Ditiragalo di tshwanetse go latelana sentle, mme mmuisi a dumele gore di diragetse, le fa tota e le dijo tsa ditoro.  Tlhamo e kwalwe ka paka e e fetileng.  Matseno e nne a a ngokang.  Kanelo e ntle go le gantsi e tlhagisa ntlha e e rileng.  Kanelo e tshwanetse go ngoka mmuisi go tloga kwa tshimologong go fitlha kwa bofelong.  Setaele, puo le ditiragalo di tshwanetse go itumedisa babuisi.  Kanelo e e atlegileng e bontsha diteng tse di maleba ka botlalo jaaka pono, modumo, monko/monkgo le tiriso ya ditemosi tse dingwe.  Go tshwanetswe ga elwa tlhoko gore mofuta o wa tlhamo o a tlhalosa.  Bokhutlo e nne jo bo kgodisang. Tlhamo ya tlhaloso Mokwadi mo tlhamong e, o tlhalosa sengwe ka mokgwa o mmuisi a tlaa itemogelang se se tlhalosiwang jaaka go batlega. Sekao sa setlhogo: Setshwantsho. Dintlha tse di latelang di tshwanetse go elwa tlhoko fa go tshwaiwa tlhamo ya tlhaloso:  Motlhatlhojwa o tshwanetse go bopa setshwantsho ka mafoko a a filweng.  Motlhatlhojwa a tlhophe mafoko le tiriso ya mafoko a a bontshang maikutlo ka kelotlhoko go gorosa molaetsa sentle.  Go dirisiwe ditshwantsho tsa pono, modumo, kutlo, go tlhalosa mofuta o wa tlhamo sentle.  Puo ya botshwantshi e dirisiwe ka boitshimololedi go tiisa kgang/tiragalo.  Motlhatlhojwa a bontshe fa a na le maitemogelo mo setshwantshong se. Se se lebeletsweng go tswa mo motlhatlhojweng:  Setlhogo se se nyalanang le setshwantsho se a itlhopetseng sona.  Tlhaloso ya setlhogo.  A tlhagise mabaka a a tlholang ditiragalo tse di amanang le se se tlhagelelang mo setshwantshong.  A tlhagise ditlamorago tsa maemo a a tlhagelelang mo setshwantshong.  Thotloetso go baagi go rotloetsa se se mo setshwantshong.  Bokhutlo bo supe maikutlo a gagwe. [50] Kwalololo e ileditswe Phetla"